Chanzo cha uadui kati ya paka na panya

CHANZO CHA UADUI KATI YA PAKA NA PANYA 

Hapo zamani za kale Paka na Panya walikuwa marafiki wa kufa kuzikana. Walibarikiwa na nyumba iliyokuwa imejengwa ikajengeka. Nyumba yao ilizungukwa na kila aina ya matunda kama vile maembe, machungwa na papai. Enzi hizo, Simba ndiye aliyekuwa mfalme wa wanyama. Alikuwa mfalme kwa sababu yeye ndiye aliyekuwa na nguvu kuliko wanyama wote na ni kweli kuwa mwenye nguvu apishwe.  

Siku moja, Sungura aliyekuwa mshauri mkuu wa Simba, alipanga njama ya kunyakua mali ya paka na panya. Kwa kuwa Simba pia alikuwa na kiu ya kumiliki mali ya akina panya aliungana na sungura. Simba alijifanya kuwa alikuwa na ujumbe kwa mfalme mwenzake aliyekuwa anatoka mbali sana. 

Alimtuma Sungura kwa Paka na Panya asubuhi na mapema. Paka na Panya walipofika, walipata mfalme kama anawaongoja. Simba aliwaambia, marafiki zangu, nina mizigo fulani ambao ningependa mpelekee ndovu. Paka na Panya walishtuka sana kwa kuwa hawakuwa na haya matarajio. Hata hivyo, walikubali kwenda kwa sababu amri ilitoka kwa mfalme. Kila moja wao alikabidhiwa na gunia la chakula. Walipewa onyo la kutoonja vyakula hivyo. Simba aliwahakikishia kuwa atalinda boma lao. 

Siku iliyofuata, walianza safari asubuhi na mapema. Jua lilipowaka walikuwa wameshaenda kilomita sita. Njaa na kiu ilianza kuwauna. Hata hivyo walijikaza na kuvumulia haya yote. Waliendelea na safari lakini baada ya nusu saa, njaa iliongezeka. Paka ndiye alikuwa wa kwanza kuweka mzigo wake chini. Aliamua kufungua ile gunia. Panya alijaribu kumwonya lakini maneno yake yaligonga mwamba ni kana kwamba alikuwa anazungumza na kiziwi. Paka alipata nyama na kuku iliyochomwa mle ndani. Alikula mpaka akashiba. Panya hakumgoja, wakati huo alikuwa karibu kufika kwa ndovu. Alimtangulia paka kufika kwenye kasri la ndovu. Ndovu alimkaribisha kwa furaha tele. Paka alipofika, alifika na gunia ikiwa nusu, alipoulizwa alisema kuwa alipatiwa kiasi hicho cha chakula. Siku iliyofuata walirudi kwa mfalme wao. Walipofika, walimpata Simba na Sungura kwa nyumba yao. Kumbe ujumbe ulishafika kwa Simba kuwa Panya hakutii maneno ya mfalme. Simba aliwashauri kuwa wapigane na atakayeshinda ndiye angeenda kuishi kwa nyumba ile. 

Tangu siku hiyo, paka na panya hawaelewani, hawawezi kukaa mahali pamoja.